ৰাজ্যত এতিয়াও অব্যাহত আছে ড্ৰাগছৰ ৰমৰমীয়া বেহা। হ্ৰাস নাই পোৱা ড্ৰাগছ আসক্ত লোকৰ সংখ্যা। ৰাজ্যৰ যুৱ প্ৰজন্মৰ মাজত ড্ৰাগছ এক গুৰুতৰ সমস্যা হৈ আহিছে।
অত্যাধিক ড্ৰাগছ সেৱনৰ ফলতেই বাক্সাৰ মুছলপুৰত মৃত্যু হৈছে এজন যুৱকৰ। মৃত যুৱকজনৰ নাম মনোজ ডেকা বুলি চিনাক্ত কৰা হৈছে।
মৃতদেহটো বৰমা আৰক্ষী থানাৰ অন্তৰ্গত এটা পেট্ৰ'ল পাম্পত পোৱা গৈছে। মৃত যুৱকজনৰ পৰা দুটা বেজী আৰু এটা ড্ৰাগছৰ কন্টেইনাৰো উদ্ধাৰ কৰা হৈছে।
মৃত যুৱকজনৰ মাতৃয়ে অসম চৰকাৰক ৰাজ্যৰ পৰা ড্ৰাগছ নিৰ্মূলৰ বাবে দৃঢ় পদক্ষেপ লবলৈ আহ্বান জনাইছে। ড্ৰাগছৰ বাবেই ৰাজ্যখন ধ্বংস হ'ব বুলিও অসহায় মাতৃগৰকীয়ে কয়।
মৃত মনোজ ডেকাৰ পিতৃয়েও মুখ্যমন্ত্ৰী হিমন্ত বিশ্ব শৰ্মাক ৰাজ্যখনক ড্ৰাগছৰ বিপদৰ পৰা ৰক্ষা কৰিবলৈ অনুৰোধ কৰে।
এনে সময়তে অসম আৰক্ষী ড্ৰাগছৰ বিৰুদ্ধে অভিযান কেৱল ড্ৰাগছ সৰবাৰহকাৰীক আটক কৰি এনকাউন্টাৰ কৰাতে সীমিত হৈ আছে বুলি প্ৰশ্ন উত্থাপন হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
